ካልኦት ሃገራት ኤውሮጳ ኣብዚ ሕጂ እዋን፡ ፕረዚደንት ፈረንሳ ኢማኑኤል ማክሮን ብኮቪድ-19 ተለኺፉ ንነብሱ ወሺቡ ይርከብ። ድኻም፣ ሕማም ርእስን ደረቕ ስዓልን ከም ዝነበሮ'ውን ገሊጹ። ዝሓለፈ ሰሙን ምስ ፕረዚደንት ማክሮን ኣብ ኣኼባ ሕብረት ኤውሮጳ ዝተራኸበ ቀዳማይ ሚኒስተር ስሎቫኪያ ኢጎር ማቶቪች'ውን በቲ ቫይረስ ከም ዝተለኸፈ ገሊጹ ኣሎ። ኣብቲ ኣኼባ ዝተሳተፉ መራሕቲ ሃገራት ቤልጅም፣ ስፔንን ፖርቹጋልን'ውን ንነብሶም ፈልዮም ከም ዝጸንሑ ኣፍሊጦም። በዓል ልደት ይመጽእ ብምህላው ድማ ብዙሓት ሃገራት እቲ ዞባ ጥቡቕ መምርሒታት ኮሮናቫይረስ የተኣታትዋ ኣለዋ። ኔዘርላንድስን ጀርመንን ንዝቕጽሉ 10 መዓልታት ዕጽዋ ክእውጃ እንከለዋ፡ ኦስትርያ ብወገና ድሕሪ በዓል ልደት ምንቅስቓስ ዜጋታታ ከም እትግድብ ኣፍሊጣ። ሰብ መዚ፡ ኣብ ማእከል ከተማን ብዙሓት ሰባት ዝእከቡሎም ቦታታት መሸፈኒ ኣፍን ኣፍንጫን ክዝውተር ምዒዶም። ኣብ ኣብያተ ብልዒ፡ ኣብ ሓደ ቦታ ልዕሊ ኣርባዕተ ሰብ ከፍ ከይብል ከምኡ'ውን ኣልኮላዊ መስተ ከይሽየጥ'ውን መምርሒ ሂቦም። ኣብ ዓለም ዘለው ቫይረሳት እንተዝጠፍኡ፡ ዓለም እንታይ ኮን ምኾነት?
